Начиаркоилска светилка

Начиаркоилската светилката, исто така наречена Анам ламба или Начиаркоил Кутувилаку, е украсна месингана ламба направена од низа дијаси, занаетчиски производ кој ексклузивно го произведува заедницата Камалар во градот Начиаркоил во Тамил Наду, Индија.Ламбата, која е шупливо лиена, е изработена во различни големини и се состои од 4 дела кои се завртуваат заедно. Централниот столб што се наоѓа на врвот се нарекува „Прабхаи“ ;генерално е во форма на хамса или лебед. Ламбата може да биде изработена и во форма на женска фигурина што држи плитка чинија во стоечка положба или во облик на гранки од дрво; чинијата на овие ламби има 5 V - обликувани издувни цевки кои држат памучни фитили и е полна со масло за осветлување. Украсните ламби се широко користени во храмовите во Јужна Индија.

Овој производ е регистриран за заштита според договорот за географска ознака на правата за интелектуална сопственост поврзани со трговијата (TRIPS). На 8.02.2010 год биле регистрирани според Законот за географски ознаки од 1999 год на Владата на Индија, со регистрација потврдена од Генералниот контролор за патенти, шари и трговски марки под класа -6- Месингани ламби и сродни стоки, со пријава број 196. Двогодишна програма за обука за студенти - занаетчии е организирана од страна на Тамил Наду Хендикрафтс Девелопмент Корп. во Начиаркоил.

 Историја 
Светилките првично биле изработувани во Начиаркоил од страна на одредена заедница позната како Патери, кои ја практикувале оваа уметничка форма изработена од месинг и метал за ѕвона, првично во Нагеркоил во поранешната држава Траванкор-Кочин, сега Керала. Бидејќи не можеле да го обезбедат својот живот во Нагеркоил со овој занает, 5 семејства на Патери мигрирале прво во Кумбаконам, а потоа во Начиаркоил во 1857 г. Во Кумбаконам ги забележале локалните занаетчии кои го произведувале овој производ со месингани лимови. Бидејќи Патерите не биле свесни за употребувањето лимови за производство на ракотворби, тие го усвоиле во својот занаетчиски занает во кој биле вешти, користејќи техника на обликување месинг и метал за ѕвона со користење на одреден вид песок. Тие се населиле во Начиаркоил, бидејќи откриле дека светло-кафеавиот песок достапен во блиското корито на реката Ковери е ексклузивен и најсоодветен за обликување на нивните производи. Овој песок е познат како „вандален песок“ .Ламбите се изработени од локални занаетчии наречени Патерс (Камалар) кои живеат во голем број на улицата Камалар во Начиарковил. 

 Процес 
Начиаркоилската светилката е изработена и од метал за ѕвоно и од месинг; месингот е сега помоден бидејќи е лесно достапен и поисплатлив. Ламбата има 4 компоненти, кои се: делови-основа „Кижбагам“ (основна плоча), „кандам“ што означува кружен столб, „Тангули“ сад со 5 вдлабнатини за држење фитили и масло за осветлување и „Прабхаи“ што е круната. Светилките што се направени во стоечки облик или во облик на пиедестал го добиваат префиксот Начиаркоил. Други форми на светилки се закачуваат од таванот во храмови или „дипами“. Овие светилки се обширно украсени.

 Поврзано 

 Кандило
 Дивали
 Ранголи

 Наводи 

Категорија:Индиски ракотворби